text: نئی دہلی،21 جنوری،مرکزی وزیر داخلہ جناب راج ناتھ سنگھ نے کہا ہے کہ علم کو درست اخلاقی اور روایتی اقدار کے ساتھ تعمیری طور پر استعمال کیا جاسکتا ہے۔ انہوں نے کہا کہ علم ایک دو دھاری تلوار ہے اور اس کو کوئی بھی شخص تعمیراتی یا تخریبی سرگرمیوں میں استعمال کرسکتا ہے۔ جو چیز اس پر اثر انداز ہوتی ہے وہ درست اخلاقی اور روایتی اقدار ہیں۔ جناب راج ناتھ سنگھ آج اترپردیش کے گوتم بدھ نگر میں خصوصی سکیورٹی گروپ ، سی آئی ایس ایف کیمپ میں ایک کیندریہ ودیالیہ کے لئے سنگ بنیاد رکھنے کے بعد اجتماع سے خطاب کررہے تھے۔